b'\n_START_ARTICLE_\nGaspard de Saulx\n_START_SECTION_\n\xc5\xbdivljenjepis\n_START_PARAGRAPH_\nKot pa\xc5\xbea kralja Franca I. so ga leta 1525 zajeli med Bitko pri Pavii. Kasneje se je izkazal med Italijansko vojno (1536-1538) in Bitko pri Cerisoli. Leta 1552 je uspe\xc5\xa1no oblegal Metz, pomembno pa je prispeval tudi pri francoski zmagi pri Bitki pri Rentyju. Po osvojitvi Calaisa leta 1558 je postal Splo\xc5\xa1ni guverner Burgundije. Med slu\xc5\xbeenjem omenjenega polo\xc5\xbeaja je bil ve\xc4\x8dkrat obto\xc5\xbeen pretiranega preganjanja protestantov, kar se je izrazilo tudi med verskimi vojnami, med katerimi je sicer uspe\xc5\xa1no zavzel mesti Jarnac in Moncontour. Za nagrado za svoje dolgoletno delo je 28. novembra 1570 postal Mar\xc5\xa1al Francije._NEWLINE_Sodeloval je tudi med \xc5\xa0entjernejsko no\xc4\x8djo 24. avgusta 1572. Oktobra istega leta je postal guverner Provanse in admiral Levanta._NEWLINE_Umrl je v svojem dvorcu v Sullyju, pokopan pa je v kapeli Sainte Chapelle v Dijonu. Njegovi memoarji so pomemben primarni zgodovinski vir za njegovo obdobje._NEWLINE_V epizodi\xc2\xa0\xc2\xbbPokol na \xc5\xa0entjernejsko no\xc4\x8d\xc2\xab\xc2\xa0serije Doctor Who iz leta 1966, za katero so se izgubili vsi slikovni posnetki, ga je kot stransko osebo in glavnega antagonista upodobil Andr\xc3\xa9 Morell.'